cyanic-selkie/wikianc huggingface dataset:
หน้ากากผ้า
หน้ากากผ้า เป็นหน้ากากที่ทำจากสิ่งทอทั่วไปโดยมักเป็นฝ้าย มีไว้สวมปิดปากและจมูก แม้จะมีประสิทธิภาพน้อยกว่าหน้ากากอนามัยหรือหน้ากาก N95 แต่สาธารณชนทั่วไปใช้ในครัวเรือนและในแหล่งชุมชนโดยถือว่าเป็นการป้องกันต่อโรคติดเชื้อและมลพิษทางอากาศที่เป็นอนุภาค ด้วยเหตุนี้ หน่วยงานสาธารณสุขโดยทั่วไปจึงแนะนำหน้ากากผ้าเฉพาะสำหรับการควบคุมแหล่งโรคในสถานการณ์โรคระบาด แต่ไม่ถือเป็นอุปกรณ์ป้องกันส่วนบุคคล
โจเซฟ เมอร์รีย์
เมอร์รีย์ได้รับรางวัลโนเบลสาขาสรีรวิทยาหรือการแพทย์ร่วมกับอี. ดอนัลด์ ทอมัส ในปี พ.ศ. 2533
หน้ากากผ้า
เจ้าหน้าที่สาธารณสุขใช้หน้ากากผ้าเป็นประจำเริ่มตั้งแต่ปลายคริสต์ศตวรรษที่ 19 ถึงกลางคริสต์ศตวรรษที่ 20 ในคริสต์ทศวรรษ 1960 หน้ากากผ้าทยอยเลิกใช้ในประเทศพัฒนาแล้วหันมาใช้หน้ากากอนามัยสมัยใหม่แทน แต่ยังใช้กันอยู่แพร่หลายในประเทศกำลังพัฒนา ระห่วางการระบาดทั่วของโควิด-19 มีการหันกลับมาใช้หน้ากากผ้าเนื่องจากขาดแคลนหน้ากากอนามัยและอุปกรณ์ช่วยหายใจ
โจเซฟ เมอร์รีย์
แหล่งข้อมูลอื่น
19192012
หน้ากากผ้า
ข้อแนะนำ
องค์การอนามัยโลก (WHO) แนะนำให้ใช้หน้ากากที่ประกอบด้วยวัสดุต่างกันอย่างน้อยสามชั้น เชื่อว่าพอลีโพรพีลีนสปันบอนด์ (spunbond) สองชั้นมีการกรองและหายใจได้เพียงพอ
เมื่อผลิตหน้ากากผ้า ควรคำนึงถึงตัวแปรเสริมสองตัว ได้แก่ ประสิทธิผลการกรองของวัสดุและการหายใจได้ ปัจจัยคุณภาพการกรองเรียก "Q" ใช้ในตัวบ่งชี้คุณภาพการกรองรวม เป็นฟังก์ชันของประสิทธิผลการกรองและการหายใจได้ โดยค่ายิ่งสูงยิ่งบอกสมรรถนะดี ผู้เชี่ยวชาญแนะนำปัจจัย Q ตั้งแต่สามขึ้นไป
เซ็พ บลัทเทอร์
โยเซ็ฟ "เซ็พ" บลัทเทอร์ (Joseph "Sepp" Blatter; เกิดเมื่อวันที่ 10 มีนาคม พ.ศ. 2479) เป็นผู้บริหารฟุตบอลชาวสวิตเซอร์แลนด์ เป็นประธานฟีฟ่าคนที่ 8 โดยเริ่มดำรงตำแหน่งในปี พ.ศ. 2541 ต่อจากโฌเอา อาเวลังฌี เขาได้รับเลือกอีกครั้งในปี พ.ศ. 2545, 2550, 2554 และ 2558 เช่นเดียวกับอาเวลังฌี บลัทเทอร์สนับสนุนให้ประเทศในทวีปแอฟริกาและเอเชียมีบทบาทในฟุตบอลระดับโลกมากขึ้น
วันที่ 2 มิถุนายน พ.ศ. 2558 หกวันหลังจากอัยการสหรัฐสั่งฟ้องเจ้าหน้าที่ฟีฟ่าหลายคนว่าทุจริต ติดสินบนและฟอกเงินในกิจกรรมต่าง ๆ ของฟีฟ่า บลัทเทอร์ประกาศว่าจะจัดให้มีการเลือกตั้งประธานฟีฟ่าคนใหม่ โดยที่เขาจะไม่ลงสมัคร แต่จะดำรงตำแหน่งต่อไปจนกว่าจะได้ประธานคนใหม่ ในวันที่ 25 กันยายน ปีเดียวกัน อัยการสวิตเซอร์แลนด์สั่งฟ้องบลัทเทอร์ฐานปฏิบัติหน้าที่โดยมิชอบ ทำให้บลัทเทอร์และเจ้าหน้าที่ระดับสูงของฟีฟ่าหลายคนถูกสั่งระงับการปฏิบัติหน้าที่ เดือนธันวาคม ปีเดียวกัน คณะกรรมการจริยธรรมของฟีฟ่าตัดสินให้บลัทเทอร์ออกจากตำแหน่งและสั่งห้ามเขาทำกิจกรรมเกี่ยวกับฟีฟ่านาน 8 ปี ต่อมาในวันที่ 24 กุมภาพันธ์ พ.ศ. 2559 คณะกรรมการอุทธรณ์ของฟีฟ่าพิพากษายืนตามคณะกรรมการจริยธรรม แต่ให้ลดโทษจาก 8 ปีเป็น 6 ปี อีซา ฮายาตู ดำรงตำแหน่งรักษาการประธานฟีฟ่าแทน จนกระทั่งจันนี อินฟันตีโน ได้รับเลือกให้เป็นประธานฟีฟ่าคนใหม่
พ.ศ. 953
พุทธศักราช 953 ตรงกับปี คริสต์ศักราช 410
ทะเลสาบไบคาล
ทะเลสาบไบคาล (Oзеро Байкал ) เป็นทะเลสาบทรุดในประเทศรัสเซีย ตั้งอยู่ในไซบีเรียตอนใต้ ในบริเวณระหว่างหน่วยองค์ประกอบแคว้นอีร์คุตสค์ทางตะวันตกเฉียงเหนือถึงสาธารณรัฐบูเรียเตียทางตะวันออกเฉียงใต้ ทะเลสาบนี้มีน้ำ 23615.39 km3 ทำให้เป็นทะเลสาบน้ำจืดที่มีปริมาณมากที่สุดในโลก โดยมีน้ำผิวดินถึง 22–23% ซึ่งมากกว่าเกรตเลกส์ในทวีปอเมริกาเหนือทั้งหมด และยังเป็นทะเลสาบที่ลึกที่สุดในโลก โดยมีความลึกสุดที่ 1642 m และยังเป็นทะเลสาบที่เก่าแก่ที่สุดในโลก ที่ 25–30 ล้านปี  ทะเลสาบไบคาลมีขนาดใหญ่ตามพื้นผิวในอันดับ 7 ที่ 31722 km2 ซึ่งค่อนข้างใหญ่กว่าประเทศเบลเยียม และเป็นหนึ่งในทะเลสาบที่ใสสะอาดที่สุดในโลก
ทะเลสาบไบคาลเป็นที่อยู่ของพืชและสัตว์พันกว่าชนิด โดยมีหลายชนิดที่พบเฉพาะในบริเวณนี้ และยังเป็นที่อยู่ของชนเผ่าบูเรียตที่เลี้ยงแพะ อูฐ โค แกะ และม้า ทางฝั่งคะวันออกของะเลสาบ อุณหภูมิเฉลี่ยมีวามหลากหลายจากฤดูหนาวช่วงต่ำสุดอยู่ที่ -19 °C ถึงฤดูร้อนช่วงสูงสุดที่ 14 °C ภูมิภาคทางตะวันออกของทะเลสาบไบคาลมีชื่อเรียกว่าทรานส์ไบคาเลียหรือทรานส์ไบคาล และบางครั้งภูมิภาคที่กำหนดไว้อย่างหลวม ๆ รอบทะเลสาบมีชื่อเรียกว่าไบคาเลีย ทางยูเนสโกประกาศให้ทะเลสาบไบคาลเป็นแหล่งมรดกโลกใน ค.ศ. 1996
การก่อการกำเริบฮุกบาลาฮับ
การก่อการกำเริบฮุกบาลาฮับ (Hukbalahap Rebellion) เป็นการก่อการกำเริบโดยขบวนการฮุกบาลาฮับหรือ ฮุกโบ นัง บายัน ลาบัน ซา ฮาพอน (Hukbo ng Bayan Laban sa Hapon,กองทัพประชาชนต่อต้านญี่ปุ่น) ซึ่งก่อตั้งเพื่อต่อต้านการเข้ายึดครองของ ญี่ปุ่น ในปี พ.ศ. 2485 และสิ้นสุดลงในปี พ.ศ. 2497 ภายใต้ประธานาธิบดีรามอน แมกไซไซ
จุดเริ่มต้น
เดือนธันวาคม พ.ศ. 2484 กองทัพญี่ปุ่นได้เข้ารุกรานฟิลิปปินส์ เนื่องจากนั้นเวลานั้นฟิลิปปินส์ไม่มีกำลังทหารเพียงพอที่จะปกป้องพลเมืองของตนจึงได้รับความช่วยเหลือจากกองทัพสหรัฐในตะวันออกไกล (USAFFE) ภายใต้สหรัฐอเมริกา เพื่อปกป้องประเทศ ขณะเดี่ยวกันชาวนาในแถบตอนกลางของเกาะลูซอนได้ออกมาการเคลื่อนไหวต่อสู้กองญี่ปุ่นเพื่อปกป้องที่ดินทำกิน จากการเคลื่อนไหวกลายเป็นการจัดตั้งรัฐบาลใต้ดินในที่สุด โดยมีคณะทำงานด้านการทหารเต็มรูปแบบประกอบไปด้วย 67 กองในปีพ.ศ. 2487
ในวันที่ 29 มีนาคม พ.ศ. 2485 ชาวนา 300 คน ตัดสินใจที่จะจัดตั้ง ขบวนการฮุกบาลาฮับ หรือ ฮุกโบ นัง บายัน ลาบัน ซา ฮาพอน จากขบวนการชาวนากลายเป็นกองทัพกองโจร จากนั้นได้ทำการรวบรวมอาวุธจากพลเรือนในหมู่ และกองกำลังป้องกัน USAFFE ที่ได้ถอยทัพออกจากฟิลิปปินส์ไปแล้ว กันยายน พ.ศ. 2485 โดยมีกำลังถึง3,000 นาย. และ พ.ศ. 2489 หมายเลขประมาณ 10,000 นาย โดยกองกำลังหลักอยู่ในเมืองตาลาเบรา จังหวัดนูวา อีซิจา
ชนวน
หลังสงครามขบวนการฮุกบาลาฮับก็เริ่มปัญหาประสบปัญหาเศรษฐกิจจากการกดขี่ที่ดินของนายทุน ความยากลำบากของพวกเขากลายมาเป็นปรปักษ์ต่อรัฐบาลฟิลิปปินส์และสหรัฐอเมริกา สหรัฐอเมริกาได้มองขบวนการฮุกบาลาฮับเป็นพวกคอมมิวนิสต์และสังคมนิยมที่เป็น ภัยต่อรัฐบาลฟิลิปปินส์ กองกำลังตำรวจฟิลิปปินส์และกองทัพสหรัฐในตะวันออกไกล เริ่มออกตามล่าอดีตสมาชิกขบวนการฮุกบาลาฮับ ภายใต้คำสั่งของการลดอาวุธจากสหรัฐอเมริกา
นอกจากนี้ในเดือนกุมภาพันธ์ปี พ.ศ. 2488 หน่วยสืบราชการลับของสหรัฐฯ (USCIC) ได้ตัดสินใจว่าที่จะสิ้นสุดในสิ่งที่พวกเขาเห็นว่าเป็น "การครอบครองของฮุกบาลาฮับ" โดยจับกุมผู้นำฮุกบาลาฮับ 20 ราย
ในเดือนกันยายนปี พ.ศ. 2488 ลูอิส ทารุค  และผู้นำฮักคนอื่น ๆ ได้รับอิสรภาพจากคุก  ลูอิส ทารุค ประกาศอย่างเป็นทางการถึงจุดสิ้นสุดของขบวนการต่อต้าน เขาได้ส่งรายชื่อสมาชิกขบวนการฮุกบาลาฮับ ให้กับรัฐบาลสหรัฐฯและฟิลิปปินส์หวังว่าประธานาธิบดีเซร์ฮิโอ โอสเมญญา ให้ได้รับการยกย่องในการมีส่วนร่วมต่อต้านกองทัพญี่ปุ่น
ลูอิส ทารุค ได้ต่อว่าดักลาส แมกอาเธอร์ให้หยุดยุติความรุนแรงต่อกลุ่มฮุกบาลาฮับ ถึงแม้ว่าผู้นำระดับสูงกำลังเจรจากันอย่างต่อเนื่องสถานการณ์ระหว่างหน่วยขบวนการฮุกบาลาฮับกับกองกำลังสหรัฐฯและฟิลิปปินส์ แต่การเก็บเกี่ยวระหว่างช่วงปลายปี พ.ศ. 2488 ถึงต้นปีพ.ศ. 2489 ได้มีปัญหาเกี่ยวกับเจ้าของที่ดินที่ออกอัตราดอกเบี้ยเงินกู้สูงรวมถึงค่าเช้าที่ดินที่สูงจนทำให้ชาวนาหลายคนถูกไล่ที่ ทำให้ความรุนแรงระหว่างขบวนการฮุกบาลาฮับและรัฐบาลฟิลิปปินส์สูงขึ้น
ดังนั้นขบวนการฮุกบาลาฮับตัดสินใจเข้าร่วมการเมืองอีกครั้ง ก่อตั้งสมาคม พัมบันสัง ไคซาฮัน นัง มักบูบูกิด (Pambansang Kaisahan ng Magbubukid,PKM) หรือ สมาคมชาวนาแห่งชาติ ขึ้น โดยมีจุดยืนปรับความสัมพันธ์ที่ดีระหว่างชาวนาและเจ้าของที่ดิน ปล่อยเงินกู้ดอกเบี้ยต่ำจากเจ้าของที่ดินการจัดตั้งธนาคารโดยรัฐบาลการออกกฎหมายเพื่อปกป้องชาวนาจากเจ้าของที่ดินและปกป้องที่ดินขนาดเล็กจากเจ้าของที่ดินขนาดใหญ่และ สร้าง"ความยุติธรรมสำหรับทุกคนโดยไม่คำนึงถึงสังคม" แต่ก็ยังมีการปราบปรามสมาชิกหรือผู้สนับสนุนอยู่จากรัฐบาลฟิลิปปินส์อยู่
ต่อมาขบวนการฮุกบาลาฮับได้เป็นพันธมิตรอย่างเป็นทางการกับ พันทิโด คอมนิสตา นัง ฟิลิปินาส (Partido Komunista ng Pilipinas,PKP) หรือ พรรคคอมมิวนิสต์แห่งประเทศฟิลิปปินส์ (Communist Party of the Philippines,CPP) ในภายหลัง
การเลือกตั้งเมื่อ พ.ศ. 2489 สมาคมชาวนาแห่งชาติถูกปฏิเสธไม่ให้ได้รับที่นั่งในรัฐสภา ในเดือนพฤษภาคม มานูเอล โรฮัส ได้รับเลือกให้เป็นประธานาธิบดีฟิลิปปินส์ ก่อนที่รัฐบาลสหรัฐฯได้มอบอำนาจให้ฟิลิปปินส์เมื่อวันที่ 4 กรกฎาคม พ.ศ. 2489 เศรษฐกิจของฟิลิปปินส์ในตอนนี้ยังคงพึ่งพาเศรษฐกิจสหรัฐฯมากอยู่ พระราชบัญญัติการค้าฟิลิปปินส์ของปีพ.ศ. 2489 หรือพระราชบัญญัติการค้าระฆังในเวลานั้นถูกถกเถียงกันในสภานิติบัญญัติ
เมื่อวันที่ 24 สิงหาคม 2489 จูอัน เฟเลโอ ผู้นำชาวนาจากจังหวัดนูวา อีซิจา ถูกลักพาตัวไปพร้อมกับพวกทั้งสี่ของพวกเขาขณะกำลังเดินทางไปยังกรุงมะนิลา พบร่างของพวกเขาที่ลอยอยู่ในแม่น้ำปัมปางา ไม่กี่วันหลังจากนั้น นี่คือจุดเริ่มต้นของการก่อการกำเริบฮุกบาลาฮับ เฟเลโอ เคยรับผิดชอบในการเจรจากับรัฐบาลในนามของขบวนการฮุกบาลาฮับ นักวิชาการอธิบายว่าความหวาดระแวงที่เกิดจากการเสียชีวิตของเฟเลโอ เป็นชนวนที่ทำให้ทหารของขบวนการฮุกบาลาฮับก่อการกำเริบก่อนหลบขึ้นภูเขาไปตั้งหลัก
สถานะการณ์
ขบวนการฮุกบาลาฮับ ได้การก่อการกำเริบต่อต้านประธานาธิบดี โรฮัส ภายในไม่กี่เดือนหลังจากที่ฟิลิปปินส์เป็นอิสระและอีกหลายวันหลังจากการฆาตกรรมขอเฟเลโอ พวกเขาถอยกลับไปที่ภูเขาอีกครั้งปลี่ยนชื่อตัวเองเป็น ฮุกบง มักปาปาลายา นัง บายัน (Hukbong Magpapalaya ng Bayan,HMB) หรือกองทัพปลดปล่อยประชาชน
ประธานาธิบดี โรฮัส ใช้ "นโยบายกำปั้นเหล็ก" เพื่อหยุดการกำเริบ เป็นการพยายามทำลายขวัญของขบวนการใน 60 วัน ตำรวจฟิลิปปินส์ออกปราบปรามพวกคอมมิวนิสต์รวมถึงกองกำลังชาวนาต่างๆ
ขบวนการฮุกบาลาฮับ ได้รับการฝึกฝนในสงครามกองโจรในระหว่างการยึดครองของญี่ปุ่น ขณะรัฐบาลก็ขอความช่วยเหลือทางทหารจากสหรัฐอเมริกา การกำเริบกินเวลานานหลายปีพลเรือนได้รับบาดเจ็บจำนวนมาก
โรฮัส เสียชีวิตด้วยโรคหัวใจวายไม่กี่สัปดาห์หลังจากประกาศ"นโยบายกำปั้นเหล็ก"ของเขา ผู้สืบทอดตำแหน่งประธานาธิบดี เอลปิดิโอ กีริโน ของเขามีท่าทีประนีประนอมต่อกลุ่มขบวนการ แต่ความล้มเหลวของเขาในการปฏิรูปที่ดินขั้นพื้นฐานทำให้ขบวนการฮุกบาลาฮับขัดแย้งกับรัฐบาลยิ่งขึ้น
ในที่สุดเมื่อวันที่ 21 มิถุนายน 2491 ประธานาธิบดี กีริโน ได้นิรโทษกรรมสมาชิกทั้งหมดของขบวนการฮุกบาลาฮับ ไม่กี่วันต่อมาทั้งวุฒิสภาและสภาคองเกรสได้รับการอนุมัติการนิรโทษกรรม แต่ไม่ว่าการเจรจาจะดำเนินไปอย่างไร การต่อสู้อย่างต่อเนื่องในชนบทส่งผลกระทบต่อขบวนการฮุกบาลาฮับ จำนวนมากไม่ยอมจำนนและเข้าใจว่านิรโทษกรรมต้องเพียงการหลอกลวง หลายคนถูกบังคับให้ยอมจำนน และมักถูกคุกคาม เมื่อวันที่ 14 สิงหาคม พ.ศ. 2491 ได้การเจรจาตกลงกันยุติปัญหากัน
ในปีพ.ศ. 2492 รัฐบาลได้กล่าวโจมตีว่า ขบวนการฮุกบาลาฮับ มีส่าวนร่วมในการซุ่มโจมตีและสังหาร ออโรรา เกซอน ประธานกาชาดฟิลิปปินส์และภรรยาม่ายของฟิลิปปินส์คนที่สองของประธานาธิบดี มานูเอล เอเล. เกซอน ขณะที่เธอกำลังเดินทางไปบ้านเกิดของเธอเพื่อไปดูแลโรงพยาบาลคิวซอนเมโมเรียล อีกหลายคนถูกสังหารรวมทั้งลูกสาวคนโตและลูกสะใภ้ด้วยของเธอด้วย การโจมตีครั้งนี้ทำให้ทั้วโลกทราบถึงความเลวร้ายของขบวนการฮุกบาลาฮับ ขบวนการฮุกบาลาฮับอ้างว่าการโจมตีดังกล่าวกระทำโดยสมาชิกที่หักหลังขบวนการและต้องการจะโจมตีโดยรัฐบาลฟิลิปปินส์
สิ้นสุด
หลังการเจรจาตกลงกันเมื่อวันที่ 14 สิงหาคม 1948 ลูอิส ทารุค และคนของเขา ก็ยังคงกลับเข้าที่ซ่อนในเทือกเขาเซียร์รามาเดร อย่างไรก็เมื่อการก่อการกำเริบมาถึงปี พ.ศ. 2493 การก่อการกำเริบเริ่มลดลงนี้เป็นสาเหตุหลัก 2 ประการคือ จากการปฏิรูปและการทหารทำให้การก่อการกำเริบฮุกบาลาฮับสิ้นสุดลงในสมัยประธานาธิบดีรามอน แมกไซไซ ในเดือนพฤษภาคมปี พ.ศ. 2497 ลูอิส ทารุค ยอมจำนนและถูกจำคุก 15 ปี
ระบบน้ำเหลือง
ระบบน้ำเหลือง (lymphatic system หรือ lymphoid system) เป็นส่วนหนึ่งของระบบไหลเวียนและระบบภูมิคุ้มกัน ประกอบด้วยโครงข่ายขนาดใหญ่ของหลอดน้ำเหลือง อวัยวะน้ำเหลือง และเนื้อเยื่อน้ำเหลือง ภายในหลอดน้ำเหลืองบรรจุและขนส่งของเหลวใส เรียกว่า น้ำเหลือง (lymph; มาจากภาษาละติน lympha หมายถึง "น้ำ") ไปยังหัวใจ ระบบน้ำเหลืองต่างจากระบบไหลเวียนเลือดตรงที่ระบบน้ำเหลืองไม่เป็นระบบปิด ระบบไหลเวียนเลือดของมนุษย์จะนำเลือดโดยเฉลี่ย 20 ลิตรต่อวันกรองผ่านผนังหลอดเลือดฝอย ซึ่งเป็นการเคลื่อนย้ายของพลาสมาออกจากเลือด และพลาสมาที่ผ่านการกรองกลับมาประมาณ 17 ลิตรจะถูกดูดซึมกลับเข้าไปในหลอดเลือดโดยตรง ส่วนที่เหลืออีก 3 ลิตรยังคงอยู่ในสารน้ำแทรก โดยหนึ่งในหน้าที่หลักของระบบน้ำเหลืองก็คือเป็นทางไหลกลับสำหรับของเหลว 3 ลิตรที่เหลือไปยังหลอดเลือด
พรรคแรงงานมลายา
พรรคแรงงานมลายา (Parti Buruh Malaya) เป็นพรรคการเมืองในมาเลเซียที่มีกิจกรรมระหว่าง พ.ศ. 2495 – 2512 โดยเมื่อแรกก่อตั้งนั้นใช้ชื่อว่าพรรคแรงงานมลายาทั้งหมด
จุดเริ่มต้น
พรรคแรงงานเป็นตัวแทนของแรงงานภายในรัฐ จัดตั้งขึ้นหลังจากที่รัฐบาลอาณานิคมของอังกฤษได้วางแผนจะจัดการเลือกตั้งในท้องถิ่นเมื่อ พ.ศ. 2493 ต่อมา ใน พ.ศ. 2495 ตัวแทนจากพรรคการเมืองระดับรัฐ สหภาพการค้า 21 แห่ง และองค์กรฝ่ายซ้ายของชาวมลายู (SABERKAS) ได้มาประชุมกันในกัวลาลัมเปอร์ และตัดสินใจจัดตั้งพรรคแรงงานมลายาทั้งหมดขึ้นมา ในตอนแรก องค์กรนี้มีฐานะเป็นกลุ่มต่อต้านคอมมิวนิสต์แต่ไม่ได้ต่อต้านระบอบอาณานิคม และเข้าร่วมเป็นสมาชิกสังคมนิยมสากลด้วย
ในตอนแรก ลี โมเกซังเป็นประธานพรรค ต่อมาถูกบีบให้ลาออก ดี เอส ราเมนทันขึ้นมาเป็นประธานคนใหม่ เมื่อผู้นำพรรคเป็นสังคมนิยมหัวรุนแรง ทำให้พรรคมีแนวคิดต่อต้านสังคมนิยมมากขึ้น พรรคนี้เปลี่ยนชื่อเป็นพรรคแรงงานมลายาในเดือนมิถุนายน พ.ศ. 2497
พัฒนาการ
เพราะใช้นโยบายที่รุนแรง เมื่อพรรคเข้าร่วมในการเลือกตั้งระดับสหพันธรัฐใน พ.ศ. 2498 จึงไม่ได้รับเลือก ต่อมาเข้าร่วมในการเลือกตั้งระดับรัฐในปีนังเมื่อ พ.ศ. 2499 ได้ 8 ที่นั่ง สมาชิกของพรรคเป็นทั้งชาวมาเลเซียเชื้อสายจีนและมลายู มีชาวมาเลเซียเชื้อสายอินเดียจำนวนน้อย ทำให้พรรคนี้ไม่ได้เป็นตัวแทนของกลุ่มชุมชน สาขาเยาวชนของพรรคเรียกว่าพันธมิตรเยาวชนสังคมนิยมแห่งมลายา
เนินทรายรูปพระจันทร์เสี้ยว
เนินทรายรูปพระจันทร์เสี้ยว เป็นเนินทรายที่มีลักษณะคล้ายพระจันทร์เสี้ยว หรือลักษณะเป็นแนวโค้ง ซึ่งจะประกอบไปด้วยตะกอนทรายที่มีความกลมมนที่ดี, มักเกิดขึ้นในทะเลทรายที่มีอากาศแห้งแล้งมาก และมักเกิดในพื้นที่ที่ปริมาณตะกอนขนาดทรายมีน้อย โดยเนินทรายดังกล่าวจะมีการวางตัวขนานไปกับทิศทางลม เนินทรายชนิดดังกล่าวนี้จะมียอดเขาที่มีสันสูงชัน 2 ด้าน คือด้านแรกคือด้านหลังลม หรือปลายแหลมด้านหาง เป็นด้านที่ทำมุมทรงตัว (Angle of repose: ทางลาดที่มีมุมเอียงสูงสุด ซึ่งทำให้เศษหิน ดิน ทราย ไม่เลื่อนต่อไป โดยปกติมุมเอียงจะอยู่ระหว่าง 33-37 องศา กับแนวนอนทั้งนี้ขึ้นอยู่กับลักษณะและขนาดของมวลนั้น ๆ ด้วย) กับทรายหรือทำมุมประมาณ 32 องศา จะทำให้เนินทรายชี้ไปในทิศทางที่ลมพัดไป อีกด้านคือด้านหน้าลม หรือปลายโค้งด้านหัวเนิน เป็นด้านที่เต็มไปด้วยลมและทำมุมประมาณ 15 องศา ทำให้เนินทรายชี้ไปทางด้านต้นลม โดยปกติแล้วเนินทรายรูปพระจันทร์เสี้ยวอาจจะมีความสูงเป็น 1-100 เมตร หรืออยู่ระหว่างจุดปลายสุดของพระจันทร์เสี้ยวหรือแนวโค้ง โดยทั่วไปแล้ว เนินทรายรูปพระจันทร์เสี้ยวอาจจะปรากฏเนินทรายขนาดใหญ่ ซึ่งจะเรียกว่าเนินทราย ดังกล่าวว่า เนินทรายรูปพระจันทร์เสี้ยว (Barchan Dunes) หรือเนินทรายรูปพระจันทร์เสี้ยวขนาดใหญ่ (Megabarchan Dunes) ซึ่งมีการเคลื่อนของเนินทรายไปตามทิศทางของลม และอาจจะมีการรวมตัวกันเป็นเนินทรายที่มีขนาดความสูงประมาณ 100 กิโลเมตร
การเคลื่อนของเนินทรายรูปพระจันทร์เสี้ยวที่เป็นเนินทรายขนาดเล็กจะมีการเคลื่อนที่เร็วกว่าเนินทรายขนาดใหญ่ โดยที่การเคลื่อนที่จะมีการเคลื่อนที่เข้ามาชนกับส่วนหลังของเนินทรายที่มีขนาดใหญ่กว่าซึ่งจะทำให้เกิดการรวมตัวกันกลายเป็นเนินทรายที่มีขนาดใหญ่ขึ้น โดยกระบวนการดังกล่าวจะคล้ายคลึงกับคลื่นแสง, เสียงหรือน้ำที่มีการเคลื่อนที่ผ่านสิ่งอื่น ๆ เป็นเส้นตรง รายละเอียดของโครงสร้างของกระบวนการดังกล่าวนั้นจะมีความแตกต่าง และจะทำให้ไม่เป็นเส้นตรงซึ่งเรียกว่า soliton
การเคลื่อนของเนินทรายพยายามเลียนแบบพฤติกรรมของ soliton แต่จะแตกต่างกันตรงที่ตะกอนทรายจะไม่มีการเคลื่อนที่ผ่านสิ่งอื่น ๆ เมื่อเนินทรายขนาดเล็กมีการเคลื่อนที่ไปชนกับเนินทรายที่มีขนาดใหญ่กว่านั้น ลมจะมีการพัดพาตะกอนทรายมาตกสะสมบนบริเวณที่เนินทรายมีการชน และในเวลาเดียวกันนั้นตะกอนทรายจากเนินทรายก่อนหน้านี้จะถูกพัดออกมาเติมบริเวณที่เกิดการชนกัน โดยการเคลื่อนที่ชนกันของเนินทรายนั้นสามารถนำมาสันนิษฐานถึงขอบเขตของเนินทรายที่เกิดขึ้นก่อนโดยสังเกตได้จากการเคลื่อนที่ของเนินทรายที่มีขนาดเล็กกว่าที่เคลื่อนที่อยู่ ซึ่งจะลมจะเป็นตัวที่ช่วยให้มีการเคลื่อนที่ของเนินทรายด้วยความเร็ว
พรรคแรงงานเซอลาโงร์
พรรคแรงงานเซอลาโงร์ (Parti Buruh Selangor) เป็นพรรคการเมืองในรัฐเซอลาโงร์ มาลายา ก่อตั้งเมื่อ 22 ธันวาคม พ.ศ. 2494 เค ซี เจีย เป็นประธานพรรคคนแรกใน พ.ศ. 2496 เอ ทามาลีงัม เป็นเลขาธิการพรรค เอ็ม อโรเกีย สามีเป็นรองประธาน พรรคนี้ให้ความร่วมมือกับสภาสหภาพการค้าแห่งมาลายา และได้ช่วยในการก่อตั้งสหภาพแรงงานในเซอลาโงร์
พรรคนี้มีความเชื่อมโยงกับพรรคแรงงานในปีนัง มะละกา เปรัก และสิงคโปร์ ต่อมา ในวันที่ 26 มิถุนายน พ.ศ. 2495 พรรคนี้ได้ร่วมก่อตั้งพรรคแรงงานมลายาทั้งหมด ซึ่งเป็นสหภาพของพรรคแรงงานในระดับรัฐ ต่อมาพรรคนี้ได้กลายเป็นพรรคแรงงานมลายา
พ.ศ. 951
พุทธศักราช 951 ตรงกับปี คริสต์ศักราช 408
พ.ศ. 952
พุทธศักราช 952 ตรงกับปี คริสต์ศักราช 409
โซเดียมไอโอไดด์
โซเดียมไอโอไดด์ (Sodium iodide หรือ NaI) เป็นผลึกเกลือสีขาว ใช้เป็นแหล่งของไอโอไดด์ เพื่อการตรวจวัดทางรังสีวินิจฉัย หรือ เพื่อรักษาอาการขาดไอโอดีน
อันดับย่อยปลากัด ปลากระดี่
อันดับย่อยปลากัด ปลากระดี่ (อันดับย่อย: Anabantoidei) เป็นอันดับย่อยของปลาที่อยู่ในอันดับAnabantiformes ซึ่งทั้งหมดเป็นปลาที่อยู่ในน้ำจืดทั้งหมด โดยจะพบในทวีปแอฟริกาและทวีปเอเชีย โดยใช้ชื่อวิทยาศาสตร์ว่า Anabantoidei (/อะ-นา-เบน-ทอย-เดีย/)
ส่วนมากเป็นปลาที่มีขนาดเล็ก ขนาดเมื่อโตเต็มที่ไม่เกินฝ่ามือของมนุษย์ แต่จะมีบางสกุลเท่านั้นที่ใหญ่ได้ถึงเกือบหนึ่งเมตร ได้แก่ Osphronemus หรือสกุลปลาแรด
ปลาในอันดับนี้จะถูกเรียกในชื่อสามัญในภาษาอังกฤษว่า "Labyrinth fish" หรือ "ปลาที่มีอวัยวะช่วยในการหายใจ" เพราะปลาในอันดับนี้จะมีอวัยวะช่วยในการหายใจอยู่ในเหงือก เรียกว่า "อวัยวะเขาวงกต" (Labyrinth organ) จึงทำให้สามารถฮุบอากาศจากบนผิวน้ำได้โดยตรง โดยไม่ต้องรอให้ออกซิเจนละลายในน้ำผ่านซี่กรองเหงือกเหมือนปลาทั่วไป โดยอวัยวะส่วนนี้มีลักษณะเป็นแผ่นแข็ง ขดวนไปมาเหมือนเขาวงกตตามชื่อ และมีเส้นเลือดมาหล่อเลี้ยงจำนวนมาก ซึ่งพัฒนามาจากกระดูก Epibranchial bone ของกระดูก Gill arch อันแรก และยังทำให้อาศัยอยู่บนบกได้ชั่วเวลาหนึ่งด้วย ในปลาบางชนิด จึงสามารถอาศัยอยู่ในพื้นที่แคบ ๆ หรือมีออกซิเจนละลายในน้ำต่ำได้เป็นอย่างดี เช่น ท้องร่องสวน, หนอง, บึงทั่วไป รวมถึงในนาข้าวด้วย โดยทั้งหมดเป็นปลากินเนื้อ มีบางจำพวกเท่านั้นที่กินพืชเป็นอาหารหลัก
โดยที่ยังเป็นปลาวัยอ่อน อวัยวะส่วนนี้จะยังไม่เจริญเต็มที่ ปลาจะใช้เหงือกเป็นอวัยวะหลักในการหายใจเหมือนปลาทั่วไป แต่เมื่อปลาโตขึ้น อวัยวะส่วนนี้จะใหญ่ขึ้น ขณะที่เหงือกจะหดเล็กลง แต่ก็ไม่หายไปเลยทีเดียว
ปลาในอันดับนี้ จะมีความแตกต่างระหว่างเพศผู้และเพศเมียชัดเจน โดยตัวผู้มีจะมีลำตัวขนาดใหญ่กว่าและมีสีสันที่สวยงามกว่า
สามารถแบ่งออกได้เป็น 3 วงศ์ใหญ่ ๆ (ดูในตาราง)
ส่วนมากเป็นปลาที่มีนิสัยดุร้ายก้าวร้าว มักจะกัดกันเองเสมอ ๆ ในฝูง ในหลายวงศ์ หลายสกุล จะมีการแพร่ขยายพันธุ์คล้าย ๆ กัน กล่าวคือ ตัวผู้จะเป็นฝ่ายบีบรัดตัวเมียเพื่อรีดไข่ออกมา แล้วฉีดสเปิร์มเข้าใส่ จากนั้นจะอมไข่ในปากแล้วพ่นเก็บไว้ในฟองน้ำที่สร้างจากน้ำลายของตัวผู้ผสมกับอากาศบนผิวน้ำ ที่เรียกว่า "หวอด" จากนั้นตัวผู้จะเป็นฝ่ายดูแลไข่จนกระทั่งฟักเป็นตัว หรือในบางชนิด ตัวผู้จะเป็นอมไข่ไว้ในปากจนกระทั่งฟักเป็นตัว หรือสร้างรังจากวัชพืชน้ำหรือเศษหญ้า ใบไม้ คล้ายรังของนก เป็นต้น
เป็นปลาที่รู้จักกันดีในแง่ของการใช้บริโภคเป็นอาหารของมนุษย์อย่างกว้างขวาง รวมทั้งนิยมเลี้ยงกันเป็นปลาสวยงามด้วย เพราะเป็นปลาขนาดเล็ก สวยงาม และเลี้ยงง่าย
พ.ศ. 950
พุทธศักราช 950 ตรงกับปี คริสต์ศักราช 407
วอลเลย์บอลหญิงเฟแนร์บาห์แช
วอลเลย์บอลหญิงเฟแนร์บาห์แช (Fenerbahçe Kadın Voleybol Takımı; Fenerbahçe Women's Volleyball) เป็นสโมสรวอลเลย์บอลหญิงของเฟแนร์บาห์แชสปอร์คูลือบือ ซึ่งเป็นสโมสรกีฬาที่สำคัญในอิสตันบูล ประเทศตุรกี ทีมนี้เล่นในแมตช์ของพวกเขาที่หอกีฬาโบร์ฮาน เฟเลค เฟแนร์บาห์แชชนะการแข่งขันวอลเลย์บอลสโมสรหญิงชิงแชมป์โลก 2010 รวมถึงชนะการแข่งขันซีอีวีแชมเปียส์ลีกใน ค.ศ. 2012
ประวัติ
สโมสรวอลเลย์บอลหญิงของเฟแนร์บาห์แชได้รับการก่อตั้งขึ้นใน ค.ศ. 1928 โดยซาบีฮา รูฟัท งือไรย์มาน ผู้ซึ่งเป็นหญิงสาวที่เล่นให้แก่ทีมวอลเลย์บอลชายของสโมสร และเป็นผู้ก่อตั้งหญิงคนแรกในประเทศตุรกี อย่างไรก็ตาม สาขานี้ได้ปิดลงเนื่องจากไม่มีคู่แข่งขันใน ค.ศ. 1954 และยุคใหม่ได้เริ่มขึ้นด้วยความช่วยเหลือจากโรงเรียนมัธยมยุวชนหญิงชามลีจา โดยเริ่มขึ้นใน ค.ศ. 1958 และเหล่าหญิงสาวชนะการแข่งขันของตุรกีถึงแปดรายการ ใน ค.ศ. 1977 สาขานี้ก็ได้ปิดลงอีกครั้งจนถึง ค.ศ. 1989 เนื่องด้วยอยู่ในช่วงขาดแคลนเงินทุน ใน ค.ศ. 1993 ทีมได้รับการเลื่อนตำแหน่งจากลีกสูงสุดของอิสตันบูล สู่ลีกรองของตุรกี และในปีต่อมา ทีมนี้ก็ได้เข้าแข่งขันในลีกสูงสุดของตุรกี อย่างไรก็ตาม ทีมนี้ได้รับการผลักไสสู่ลีกสองของตุรกีในฤดูกาล 1995-96
ทีมวอลเลย์บอลหญิงเฟแนร์บาห์แชได้แสดงฝีมือในฤดูกาล 2009-10 ในฐานะทีมนางฟ้าสีเหลืองซึ่งจบรอบแรกของตุรกีลีกโดยไม่เป็นฝ่ายแพ้ใน 22 แมตช์ (สถิติอัตราส่วนที่ 66:2) และเข้าสู่รอบสี่ทีมสุดท้ายโดยไม่เป็นฝ่ายแพ้ต่อทีมใดในรอบแบ่งสายของการแข่งซีอีวีวีเมนส์แชมเปียนส์ลีก ฤดูกาล 2009–10 หลังจากนั้นก็เป็นฝ่ายชนะทีมแอร์เซกานของถิ่นเจ้าภาพในการแข่งขันที่น่าตื่นเต้นทั้งห้าเซต แต่แล้วก็มาเป็นฝ่ายแพ้ต่อทีมวอลเลย์แบร์กาโมของการแข่งขันห้าเซตในรอบชิงชนะเลิศ แม้ว่าทีมของพวกเธอจะเป็นฝ่ายชนะขึ้นมาในสองเซตก็ตาม ด้วยผลการแข่ง 22-25, 21-25, 25-22, 25-20, 9-15 สมาชิกทีมซึ่งได้แก่ อีคาเตรีนา กาโมวา ได้รับรางวัลทำคะแนนยอดเยี่ยม และนาตาชา ออสโมโครวิช ได้รับรางวัลเสิร์ฟยอดเยี่ยมจากการแข่งขันครั้งดังกล่าว
ดาราหลักของทีมวอลเลย์บอลหญิงเฟแนร์บาห์แช ได้ขึ้นมาอยู่ตำแหน่งบนสุดของโลกเมื่อวันที่ 20 ธันวาคม ค.ศ. 2010 ที่กรุงโดฮา ประเทศกาตาร์ หัลงจากเป็นฝ่ายชนะทีมตัวเต็งจากอเมริกาใต้อย่างโซลีส์โอซาสกูที่ 3-0 เซต (ด้วยผลการแข่ง 25-23, 25-22, 25-17) และกลายมาเป็นทีมแรกในรอบ 16 ปีที่ชนะการแข่งวอลเลย์บอลสโมสรหญิงชิงแชมป์โลก 2010 โดยสมาชิกทีมซึ่งได้แก่ คาตาซีนา สโควรอนสกา ได้รับรางวัลเอ็มวีพีและรางวัลทำคะแนนยอดเยี่ยม รวมถึงเอดา แอร์แดม ที่ได้รับรางวัลเสิร์ฟยอดเยี่ยม
ใน ค.ศ. 2012 สโมสรนี้ได้ชนะการแข่งรายการซีอีวีวอลเลย์บอลแชมเปียนส์ลีกซึ่งจัดขึ้นที่เมืองบากูในวันที่ 24–25 มีนาคม ค.ศ. 2012 โดยเป็นฝ่ายชนะทีมแอร์เซกานจากประเทศฝรั่งเศสในรอบชิงชนะเลิศในสามเซตรวด (ด้วยผลการแข่ง 25-14, 25-22 และ 25-20) ซึ่งคิม ยอน-คยอง ได้รับรางวัลผู้เล่นทรงคุณค่ารวมถึงรางวัลทำคะแนนยอดเยี่ยม และแนซ อายเดเมียร์ ได้รับรางวัลมือเซตยอดเยี่ยม
สมาชิกทีมปัจจุบัน
ข้อมูลสมาชิกทีม 2023-2024
ความสำเร็จในระดับประเทศ
''เกียรติยศแห่งฤดูกาล 2009-10
กัปตันทีม
รายชื่อกัปตันทีมชุดใหญ่สมัยที่ผ่านมา
หัวหน้าผู้ฝึกสอน
รายชื่อหัวหน้าผู้ฝึกสอนทีมชุดใหญ่สมัยที่ผ่านมา
สนามเหย้า
1 เฉพาะการแข่งซีอีวีแชมเปียนส์ลีก.
อดีตผู้เล่น
ผู้เล่นในประเทศ
ผู้เล่นชาวยุโรป
ผู้เล่นที่ไม่ใช่ชาวยุโรป
ผู้ให้การอุปถัมภ์และผลิตชุด
1 สปอนเซอร์หลัก 2 สปอนเซอร์หลังเสื้อ 3 สปอนเซอร์ข้างเสื้อ 4 สปอนเซอร์กางเกง 5 สปอนเซอร์รองหน้าเสื้อ
Epierus
Epierus เป็นสกุลของด้วงที่อยู่ในวงศ์ Histeridae มีมากกว่า 50 สปีชีส์
สปีชีส์ในสกุล ได้แก่:
ท่าอากาศยานลอนดอนลูตัน
ท่าอากาศยานลอนดอนลูตัน (London Luton Airport) เป็นสนามบินนานาชาติริมเมืองลูตัน ในเบดฟอร์ดเชอร์ ประเทศอังกฤษ ประมาณ 30 ไมล์ (48 กม.) ทางเหนือของกรุงลอนดอน เป็นสนามบินที่ใหญ่เป็นอันดับสี่ที่ให้บริการในพื้นที่ลอนดอนรองจากท่าอากาศยานลอนดอนฮีทโธรว์, ลอนดอนแกตวิก, และลอนดอนสแตนสเต็ด และเป็นหนึ่งในห้าท่าอากาศยานนานาชาติของลอนดอนพร้อมกับท่าอากาศยานลอนดอนซิตี
พ.ศ. 949
พุทธศักราช 949 ตรงกับปี คริสต์ศักราช 406
โจวันนี เบนเวนูตี
โจวันนี เบนเวนูตี (Giovanni Benvenuti) เป็นอดีตแชมป์โลกและอดีตนักกีฬาเหรียญทองโอลิมปิกชาวอิตาลี เกิดเมื่อ 26 เมษายน พ.ศ. 2481 และเคยเป็นนักแสดงในช่วงเวลาสั้น ๆ
ประวัติ
เบนเวนูตีเคยชกมวยสากลสมัครเล่นติดทีมชาติอิตาลีไปแข่งขันในกีฬาโอลิมปิก และได้เหรียญทองในรุ่นเวลเตอร์เวทในกีฬาโอลิมปิกที่กรุงโรม พ.ศ. 2503 ก่อนที่จะชกมวยสากลอาชีพใน พ.ศ. 2504 เบนเวนูตีประสบความสำเร็จได้ครองแชมป์อิตาลีรุ่นมิดเดิลเวทและได้ครองแชมป์โลกรุ่นจูเนียร์มิดเดิลเวท WBC และ WBA ก่อนจะเสียแชมป์ให้คิม กีซูเมื่อ 25 มิถุนายน พ.ศ. 2509 โดยเป็นฝ่ายแพ้คะแนนไปในการชก 15 ยกและเป็นการแพ้ครั้งแรกของเบนเวนูตีด้วย
จากนั้น เบนเวนูตีก้าวขึ้นมาครองแชมป์โลกรุ่นมิดเดิลเวท WBC และ WBAเมื่อ 17 เมษายน พ.ศ. 2510 และเป็นฝ่ายชนะคะแนนอีมิล กริฟฟิธ ได้ครองแชมป์โลก แต่ก็เสียแชมป์คืนให้กริฟฟิทในการชกแก้มือใหม่ เบนเวนูตีขอแก้มืออีกใน พ.ศ. 2511 และเป็นฝ่ายชนะคะแนน ได้ครองแชมป์โลกอีกสมัย
เบนเวนูตีขึ้นชกป้องกันตำแหน่งไว้ได้ถึง 4 ครั้งรวมทั้งชนะน็อค ทอม บีเธีย นักมวยชาวออสเตรเลียที่เบนเวนูตีเคยแพ้น็อคในการชกนอกรอบก่อนหน้านี้ด้วย เบนเวนูตีเสียแชมป์โลกเมื่อ 7 พฤศจิกายน พ.ศ. 2513 โดยเป็นฝ่ายแพ้คะแนนการ์โลส มอนซอนจากอาร์เจนตินาไปอย่างบอบช้ำ เบนเวนูตีชกแก้มือกับมอนซอนอีกครั้ง เมื่อ 8 พฤษภาคม พ.ศ. 2514 แต่การชกจบลงอย่างรวดเร็วเพราะเบนเวนูตีสู้มอนซอนไม่ได้ ถูกไล่ถลุงอยู่ข้างเดียวจนกรรมการต้องยุติการชกในยกที่ 3 ให้มอนซอนเป็นฝ่ายชนะน็อกโดยเทคนิค​ไป หลังจากการชกครั้งนี้ เบนเวนูตีจึงแขวนนวมไป
พ.ศ. 948
พุทธศักราช 948 ตรงกับปี คริสต์ศักราช 405
กุลณัฐ กุลปรียาวัฒน์
กุลณัฐ กุลปรียาวัฒน์ (เกิด 30 พฤษภาคม พ.ศ. 2519) ชื่อเล่น น้ำฝน เป็นนักแสดงและผู้จัดละครชาวไทย มีชื่อเสียงขึ้นมาในราวปี พ.ศ. 2538 ในฐานะดาราวัยรุ่นจากการแสดงนำในภาพยนตร์ไทยเรื่อง เพื่อนกันเฉพาะวันหยุด และละครโทรทัศน์ทาง ช่อง 7 "นายขนมต้ม" แสดงคู่กับ สมรักษ์ คำสิงห์ ปัจจุบันมีผลงานละครออกมาเป็นระยะ ๆ นอกเหนือจากงานแสดงยังมีกิจการส่วนตัว คือ ขายขนมจีน การศึกษา จบมัธยมจาก โรงเรียนสายน้ำผึ้ง ปริญญาตรี คณะวิทยาการจัดการ สาขาวิชานิเทศศาสตร์ มหาวิทยาลัยสวนดุสิต ด้านชีวิตส่วนตัวปัจจุบันสมรสกับ จอร์แดน วินเทอร์ และมีบุตรสองคน
ชายฝั่งตะวันออกของสหรัฐ
ฝั่งทะเลด้านตะวันออกของสหรัฐอเมริกา หรือเรียกว่า ชายฝั่งตะวันออก (Eastern Seaboard) หมายถึง รัฐฝั่งทะเลซึ่งตั้งในภาคกลางหรือภาคเหนือของสหรัฐอเมริกา โดยมีอาณาเขตติดต่อกับมหาสมุทรแอตแลนติก และแคนาดา ด้วยเหตุผลทางด้านภูมิศาสตร์ คำว่า ชายฝั่งตะวันออก (Eastern Seaboard) ได้มีการใช้อย่างกว้างขวาง; ในการใช้ที่ได้รับความนิยม "East Coast" มักเป็นคำที่ใช้ซึ่งเจาะจงหมายถึงเฉพาะครึ่งทางเหนือของพื้นที่ดังกล่าวเท่านั้น ซึ่งเป็นที่รู้จักกันว่าภาคตะวันออกเฉียงเหนือ ส่วนครึ่งทางใต้ของพื้นที่ดังกล่าวมักถูกพิจารณาว่าเป็นภาคใต้หรือภาคตะวันออกเฉียงใต้
เขตมหานครหลักของฝั่งทะเลด้านตะวันออกรวมไปถึงนครขนาดใหญ่และพื้นที่โดยรอบของบอสตัน, พรอวิเดนซ์, นิวยอร์กซิตี, บัฟฟาโล, ฟิลาเดลเฟีย, บัลติมอร์, วอชิงตัน, ริชมอนด์, ราลี, ชาร์ลอตต์, ออร์แลนโด, แอตแลนตา, แจ็กสันวิลล์, ไมอามี ประชากรโดยประมาณของพื้นที่ดังกล่าว จากรัฐเมนจนถึงรัฐฟลอริดา อยู่ที่ 111,508,688 คน (ราว 36% ของประชากรทั้งประเทศ)
อำเภอแม่แตง
แม่แตง เป็นอำเภอหนึ่งในจังหวัดเชียงใหม่ ถูกเรียกอีกชื่อหนึ่งว่า "ดินแดนน้ำสามแม่" ซึ่งหมายถึง แม่น้ำปิง แม่น้ำแตง แม่น้ำแม่งัด รวมถึงเป็นที่ตั้งของเขื่อนแม่งัดสมบูรณ์ชล นอกจากนั้น แม่แตงยังมีแหล่งท่องเที่ยวสำคัญคือ ปางช้าง
ชื่ออำเภอ
เดิมชื่อ อำเภอแม่แตง แล้วเปลี่ยนเป็น อำเภอสันมหาพน ในปี พ.ศ. 2460 ต่อมาในปี พ.ศ. 2482 กลับมาใช้ชื่อ "อำเภอแม่แตง" ตามเดิม
ที่ตั้งและอาณาเขต
อำเภอแม่แตงตั้งอยู่ทางตอนเหนือของจังหวัดเชียงใหม่ มีอาณาเขตติดต่อกับอำเภอและจังหวัดใกล้เคียงดังนี้
การปกครองส่วนภูมิภาค
อำเภอแม่แตงแบ่งเขตการปกครองออกเป็น 13 ตำบล 120 หมู่บ้าน ได้แก่
การปกครองส่วนท้องถิ่น
ท้องที่อำเภอแม่แตงประกอบด้วยองค์กรปกครองส่วนท้องถิ่น 13 แห่ง ได้แก่
โพแทสเซียมไอโอไดด์
โพแทสเซียมไอโอไดด์ (Potassium iodide หรือ KI) เป็นสารประกอบอนินทรีย์ ใช้ทดแทนโซเดียมไอโอไดด์เพราะดูดความชื้นน้อยกว่า ทำให้สามารถจัดการได้โดยสะดวก มีการผลิตเชิงการค้านับหมื่นตันในแต่ละปี สารนี้หากเก็บไว้นานแล้วจะเป็นสีเหลืองเนื่องจากปฏิกิริยาออกซิเดชันของไอโอไดด์กลายเป็นไอโอดีน
Eremosaprinus
Eremosaprinus เป็นสกุลของด้วงที่อยู่ในวงศ์ Histeridae มีมากกว่า 10 สปีชีส์
พ.ศ. 986
พุทธศักราช 986 ตรงกับปี คริสต์ศักราช 443
Eremosaprinus
สปีชีส์ในสกุล ได้แก่:
วงศ์ปลาแบล็คโกสต์
วงศ์ปลาแบล็คโกสต์ (Ghost knifefish, Apteronotid eel) เป็นวงศ์ของปลากระดูกแข็งน้ำจืดวงศ์หนึ่ง ในอันดับปลาไหลไฟฟ้า (Gymnotiformes) ใช้ชื่อวิทยาศาสตร์ว่า Apteronotidae
เป็นวงศ์ปลาที่มีรูปร่างเพรียวยาวและแบนข้างมากเหมือนใบมีดหรือขนนก มีครีบหาง, ครีบท้อง และครีบหลังมีลักษณะเป็นเส้นยาว อยู่แนวกลางหลัง ตาของปลาในวงศ์นี้จะมีขนาดเล็ก และมีความสามารถพิเศษในการสร้างกระแสไฟฟ้าอ่อน ๆ ได้ และอาจได้ถึง 750 Hz เมื่อโตเต็มที่ ซึ่งกระแสไฟฟ้านี้มีไว้สำหรับหาอาหารและใช้นำทาง ไม่ได้ใช้ในการป้องกันตัวหรือล่าเหยื่อแต่อย่างใด เป็นปลาที่หากินในเวลากลางคืน
กระจายพันธุ์ในทวีปอเมริกาใต้แถบประเทศปานามา นิยมเลี้ยงกันเป็นปลาสวยงาม โดยชนิดที่เป็นที่รู้จักกันดีที่สุด คือ ปลาแบล็คโกสต์ (Apteronotus albifrons)
การจำแนก
แบ่งออกเป็นสกุลต่าง ๆ ได้ดังนี้ เป็นสกุล 13 สกุล ประมาณ 64 ชนิด
โรงเรียนศรีเอี่ยมอนุสรณ์
โรงเรียนศรีเอี่ยมอนุสรณ์  เป็นโรงเรียนที่จัดการเรียนการสอนในระดับประถมศึกษา สังกัดสำนักงานเขตบางนา กรุงเทพมหานคร ตั้งอยู่เลขที่ 11 ถนนเทพรัตน กิโลเมตรที่ 4 แขวงบางนาเหนือ เขตบางนา กรุงเทพมหานคร ชื่อโรงเรียนได้นำมาจากสมณศักดิ์ของพระครูศรีวรพินิจ ผู้ก่อตั้งโรงเรียน และชื่อสกุลของคุณย่าขาบ อ่องเอี่ยม ผู้บริจาคที่ดิน ทั้งนี้ เพื่อเป็นอนุสรณ์ จึงกำหนดให้ตั้งชื่อโรงเรียนว่า "โรงเรียนศรีเอี่ยมอนุสรณ์"
โทโกนาเมะ
โทโกนาเมะ (常滑市 (Tokoname-shi)) เป็นนครในจังหวัดไอจิ ประเทศญี่ปุ่น มีจำนวนประชากร 55,322 คน เป็นที่ตั้งของท่าอากาศยานนานาชาติชูบุเซ็นแทรร์
มันนี (เพลงลิซ่า)
"มันนี" (Money) เป็นเพลงของแร็ปเปอร์และนักร้องชาวไทย ลิซ่า ซึ่งเป็นสมาชิกวงแบล็กพิงก์ จากซิงเกิลอัลบั้มเปิดตัว ลลิษา (2021) ออกจำหน่ายโดยวายจีเอนเตอร์เทนเมนต์และอินเตอร์สโคปเรเคิดส์ เมื่อวันที่ 10 กันยายน ค.ศ. 2021 เพลงเขียนโดยเบกกา บูมและวินซ์ ร่วมกับ 24 และอาร์. ที ในการประพันธ์ดนตรี
เพลงขึ้นอันดับสิบบนชาร์ต บิลบอร์ด โกลบอล 200 และอันดับเจ็ดบนเอ็กซ์คลูชันยูเอส และยังเข้าชาร์ตบิลบอร์ดฮอต 100 ที่อันดับ 90
บนชาร์ตเพลง
"มันนี" เปิดตัวอันดับที่ 44 บนชาร์ต บิลบอร์ด โกลบอล 200 และอันดับที่ 24 บนเอ็กซ์คลูชันยูเอส ในวันที่ 25 กันยายน ค.ศ. 2021 ก่อนขึ้นสูงสุดอันดับที่ 19 และ 11 ตามลำดับ บนชาร์ตประจำวันที่ 16 ตุลาคม  หลังปล่อยคลิปการแสดงพิเศษและวิดีโอการซ้อมเต้น เพลงขึ้นไปถึงอันดับที่ 10 บนโกลบอล 200 โดยมีการสตรีม 66.3 ล้านครั้ง (เพิ่มขึ้น 28%) และขายได้ประมาณ 4,400 (เพิ่มขึ้น 6%) ในชาร์ตประจำวันที่ 23 ตุลาคม และขึ้นอันดับที่ 7 บนเอ็กซ์คลูชันยูเอส ด้วยยอด 61.5 ล้านสตรีม (เพิ่มขึ้น 28%) และขายได้ประมาณ 3,000 (ลดลง 3%) ในสัปดาห์เดียวกัน กลายเป็นซิงเกิลที่สองของลิซ่าที่อยู่ใน 10 อันดับแรกบนชาร์ตนี้ ซึ่งก่อนหน้านี้คือเพลง "ลลิษา" และทำให้ลิซ่าเป็นศิลปินเคป็อปคนที่สามต่อจากบีทีเอสและแบล็กพิงก์ที่มีเพลงติดท็อป 10 บนชาร์ตโกลบอลมากกว่าหนึ่งเพลง หลายสัปดาห์ต่อมา "มันนี" ยังคงทำยอดสตรีมได้ดีเรื่อย ๆ ต่อมาไต่ชาร์ตสูงสุดอันดับที่ 5 บนสปอติฟายโกลบอลชาร์ต และยังเป็นซิงเกิลของศิลปินเดี่ยวเคป็อปที่มียอดสตรีมครบ 100 ล้านครั้งเร็วที่สุดบนสปอติฟายในเวลาเพียง 37 วัน
ในสหรัฐ เพลงเปิดตัวอันดับที่ 8 บนชาร์ตดิจิทัลซองเซลส์ของ บิลบอร์ด ในชาร์ตประจำวันที่ 25 กันยายน ค.ศ. 2021 ด้วยยอดขาย 6,900 ชุด และเปิดตัวที่อันดับหนึ่งบนชาร์ตแร็ปดิจิทัลซองเซลส์ ทำให้ลิซ่าเป็นศิลปินหญิงเคป็อปคนแรกที่ทำได้ รวมถึงปรากฏในชาร์ตอาร์แอนด์บี/ฮิปฮอปดิจิทัลซองเซลส์ที่อันดับสองด้วย ในชาร์ตประจำวันที่ 23 ตุลาคม เพลงเข้าชาร์ตบับบลิงอันเดอร์ฮอต 100 ที่อันดับที่ 7 และฮอตอาร์แอนด์บี/ฮิปฮอปซองส์ ที่อันดับที่ 49 โดยมียอดสตรีมในสหรัฐ 4.8 ล้านครั้ง (เพิ่มขึ้น 27%) และยอดขายดิจิทัลดาวน์โหลด 1,300 ครั้ง (เพิ่มขึ้น 34%) กลายเป็นเพลงเคป็อปเพลงที่สองที่เข้าสู่ชาร์ตฮอตอาร์แอนด์บี/ฮิปฮอปซองส์และขึ้นอันดับสูงสุดบนชาร์ตนี้ ในสัปดาห์ถัดมา เพลงขึ้นถึงอันดับ 6 บนชาร์ตบับบลิงอันเดอร์ฮอต 100 และฮอตอาร์แอนด์บี/ฮิปฮอปซองส์ ที่อันดับที่ 38 ในชาร์ตประจำวันที่ 6 พฤศจิกายน "มันนี" เปิดตัวที่อันดับ 90 บน บิลบอร์ดฮอต 100 กลายเป็นเพลงที่สองของลิซ่าในฐานะศิลปินเดี่ยวที่อยู่บนชาร์ต
ในเกาหลีใต้ "มันนี" ไม่ได้เข้าสู่แกออนดิจิทัลชาร์ต แต่ขึ้นสูงสุดอันดับที่ 43 บนชาร์ตดาวน์โหลด และขึ้นถึงอันดับหนึ่งในมาเลเซียและอันดับสองในสิงคโปร์ ในแคนาดา เพลงเปิดตัวที่อันดับที่ 14 บนชาร์ตแคนาเดียนดิจิทัลซองเซลส์ ในชาร์ตประจำวันที่ 25 กันยายน ต่อมาเพลงได้เข้าชาร์ตที่อันดับ 95 บนแคนาเดียนฮอต 100 ในชาร์ตประจำวันที่ 9 ตุลาคม ก่อนไต่ชาร์ตสูงสุดอันดับที่ 37 ในชาร์ตประจำวันที่ 6 พฤศจิกายน กลายเป็นเพลงแรกของลิซ่าที่ขึ้นสี่สิบอันดับแรกในประเทศนี้  "มันนี" เปิดตัวที่อันดับที่ 81 ในสหราชอาณาจักร ของชาร์ตประจำวันที่ 14 ตุลาคม และขึ้นสูงสุดที่อันดับ 46 กลายเป็นเพลงแรกของศิลปินหญิงเดี่ยวเคป็อปที่อยู่ในชาร์ตได้นานหลายสัปดาห์
พ.ศ. 985
พุทธศักราช 985 ตรงกับปี คริสต์ศักราช 442
พระประดิษฐไพเราะ
พระประดิษฐไพเราะ อาจหมายถึง
อาจสับสนกับ หลวงประดิษฐไพเราะ (ศร ศิลปบรรเลง)
พ.ศ. 984
พุทธศักราช 984 ตรงกับปี คริสต์ศักราช 441
อำเภอภูสิงห์
ภูสิงห์ เป็นอำเภอหนึ่งของจังหวัดศรีสะเกษ มีพื้นที่ติดต่อกับประเทศกัมพูชา และมีจุดผ่านแดนถาวรช่องสะงำ ซึ่งเป็นเส้นทางที่เดินทางไปยังนครวัด-นครธม โดยใช้ถนนสาย 67 (ช่องสะงำ-อัลลองเวง-เสียมราฐ) ระยะทางเพียง 135 กิโลเมตร
ประวัติ
อำเภอภูสิงห์เดิมเป็นส่วนหนึ่งของอำเภอขุขันธ์ จังหวัดศรีสะเกษ มีระยะทางห่างจากที่ว่าการอำเภอขุขันธ์ประมาณ 50 กิโลเมตรประชาชนเดินทางมาติดต่อราชการที่อำเภอขุขันธ์ไม่ได้รับความสะดวกโดยเฉพาะอย่างยิ่งประชาชนในตำบล หมู่บ้าน ตามแนวชายแดนไทย – กัมพูชา ที่ต้องเดินทางมาติดต่อราชการในอำเภอขุขันธ์ และเนื่องด้วยอำเภอขุขันธ์มีพื้นที่กว้างขวางประกอบด้วย 21 ตำบล  272  หมู่บ้าน  ประชากรประมาณ 174,652 คน ( ข้อมูลปี พ.ศ. 2533 ) การปกครองดูแลไม่ทั่วถึงต่อมาปี พ.ศ. 2516 กำนันตำบลละลม อำเภอขุขันธ์ ได้ขอตั้ง กิ่งอำเภอละลม โดยผนวกเอาตำบลโสนบางส่วนซึ่งได้แก่บ้านสวาย บ้านขนุน และบ้านคำเผือเข้าด้วยกัน โดยกำหนดให้มีศูนย์กลางที่ตั้งอำเภออยู่ที่บ้านละลม ตำบลละลม อำเภอขุขันธ์ จังหวัดศรีสะเกษ แต่กระทรวงมหาดไทยในขณะนั้นไม่อนุมัติการจัดตั้ง พอถึงปี พ.ศ. 2528 กำนันตำบลละลมได้พยายามขอตั้งกิ่งอำเภอละลมอีกครั้งแต่ไม่ได้รับการอนุมัติจากกระทรวงมหาดไทยเพราะขณะนั้นมีเพียง 1 ตำบลคือตำบลละลมไม่เข้าเกณฑ์การจัดตั้งกิ่งอำเภอจึงได้ขอแยกตำบลห้วยตามอญ และตำบลห้วยตึ๊กชู ออกจากตำบลละลมและขอแยกตำบลโคกตาล ตำบลตะเคียนราม และตำบลดงรักออกจาก ตำบลปรือใหญ่
ต่อมาตำบลห้วยตึ๊กชู ตำบลโคกตาล ตำบลละลม ตำบลห้วยตามอญ ตำบลดงรัก และตำบลตะเคียนราม อำเภอขุขันธ์ จังหวัดศรีสะเกษ ได้ประชุมพิจารณาร่วมกันมีมติให้ขออนุญาตตั้งกิ่งอำเภอขึ้น  ให้ชื่อว่า  “  กิ่งอำเภอภูสิงห์ ” โดยให้ตั้งที่ทำการอยู่ที่บ้านตะแบง  ตำบลห้วยตึ๊กชู  อำเภอขุขันธ์ จังหวัดศรีสะเกษ เพราะเป็นศูนย์กลางของทุกตำบลมีถนนเชื่อมโยงติดต่อกันทุกตำบล จึงได้เสนอเรื่องราวผ่านตามลำดับขั้นตอนของทางราชการ
กระทรวงมหาดไทยได้อนุมัติจัดตั้งกิ่งอำเภอตามประกาศของกระทรวงมหาดไทย ลงวันที่ 27 ธันวาคม พ.ศ. 2533 โดยแยกการปกครองออกจากอำเภอขุขันธ์ มีตำบลในเขตปกครอง 6  ตำบล คือตำบลห้วยตึ๊กชู ตำบลละลม ตำบลตะเคียนราม  ตำบลห้วยตามอญ ตำบลโคกตาล และตำบลดงรัก  ให้มีผลบังคับใช้ตั้งแต่วันที่ 1 เมษายน  2534  เป็นต้นไป โดยมีที่ทำการอยู่ที่บ้านตะแบง  ตำบลห้วยตึ๊กชู  กิ่งอำเภอภูสิงห์  อำเภอขุขันธ์  จังหวัดศรีสะเกษ  ต่อมาโดยการประกาศของกระทรวงมหาดไทยประกาศแยกตำบลไพรพัฒนา  โดยแยกการปกครองออกจากตำบลห้วยตามอญ  เมื่อวันที่ 1 กรกฎาคม  2536  รวมเป็น 7 ตำบลในปัจจุบันต่อมากระทรวงมหาดไทยได้ประกาศจัดตั้งกิ่งอำเภอภูสิงห์ อำเภอขุขันธ์ เป็น อำเภอภูสิงห์ จังหวัดศรีสะเกษ
ที่ตั้งและอาณาเขต
อำเภอภูสิงห์ตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค
อำเภอภูสิงห์แบ่งเขตการปกครองย่อยออกเป็น 7 ตำบล 87 หมู่บ้าน ได้แก่
การปกครองส่วนท้องถิ่น
ท้องที่อำเภอภูสิงห์ประกอบด้วยองค์กรปกครองส่วนท้องถิ่น 7 แห่ง ได้แก่
การค้าชายแดน
อำเภอภูสิงห์ มีพื้นที่ติดต่อกับประเทศกัมพูชา และมีจุดผ่านแดนถาวรที่ใช้ในการค้าขายระหว่างประชาชนของทั้งสองประเทศ คือ จุดผ่านแดนถาวรช่องสะงำ ตำบลไพรพัฒนา อำเภอภูสิงห์
เมืองใหม่ช่องสะงำ
อำเภอภูสิงห์เป็นหนึ่งในสามอำเภอของจังหวัดศรีสะเกษที่มีพื้นที่ติดกับประเทศกัมพูชา ทำให้พื้นที่บริเวณนี้ได้รับการพัฒนาให้เป็นแหล่งการค้า การลงทุน และการท่องเที่ยวในอนาคต โดยการสร้าง เมืองใหม่ช่องสะงำ เพื่อเป็นสถานที่สำหรับรองรับการค้าขาย แลกเปลี่ยนระหว่าง 2 ประเทศ และเป็นที่ตั้งของหน่วยงานราชการต่าง ๆ อาทิ สถานีขนส่งผู้โดยสาร ด่านศุลกากรช่องสะงำ สำนักงานตรวจคนเข้าเมือง (ตม.) อีกทั้งยังได้มีการประกาศจัดตั้งสถานีขนส่งผู้โดยสารเมืองใหม่ช่องสะงำแล้ว ตั้งแต่เดือนตุลาคม พ.ศ. 2553
เมืองใหม่ช่องสะงำตั้งอยู่ที่ตำบลไพรพัฒนา ห่างจากชายแดนประเทศกัมพูชาเป็นระยะทาง 2 กิโลเมตร จนปัจจุบัน (พ.ศ. 2553) ยังไม่มีการเปิดใช้อย่างเป็นทางการ
การตรวจพิจารณาอินเทอร์เน็ต
การตรวจพิจารณาอินเทอร์เน็ต หรือ การเซ็นเซอร์อินเทอร์เน็ต (Internet censorship) คือการควบคุมหรือปราบปรามว่าสิ่งใดสามารถเข้าถึง เผยแพร่ หรือรับชมได้บนอินเทอร์เน็ตโดยผู้กำกับดูแล ทั้งนี้ปัจเจกบุคคลหรือองค์กรต่าง ๆ ยังสามารถตรวจพิจารณา (เซ็นเซอร์) ตนเอง (Self-censorship) ได้ด้วยเช่นกัน จากเหตุผลด้านจริยธรรม ศาสนา หรือทางธุรกิจ เพื่อให้สอดคล้องกับบรรทัดฐานทางสังคมและหลีกเลี่ยงการคุกคามข่มขู่ หรือเนื่องจากเกรงกลัวผลทางกฎหมายหรือผลกระทบอื่น ๆ ที่จะตามมาในภายหลัง
สำหรับขอบเขตการตรวจพิจารณาอินเทอร์เน็ตนั้นจะแตกต่างกันออกไปในแต่ละประเทศ ซึ่งประเทศประชาธิปไตยส่วนมากมีการตรวจพิจารณาอินเทอร์เน็ตไม่มากนัก ในขณะที่บางประเทศตรวจพิจารณาถึงขั้นจำกัดข้อมูลสารสนเทศต่าง ๆ เช่น ข่าวสาร หรือห้ามปรามการพูดคุยอภิปรายในหมู่ประชาชนของตน นอกจากนี้การตรวจพิจารณาอินเทอร์เน็ตยังมีไว้เพื่อตอบโต้เหตุการณ์บางเหตุการณ์ที่เกิดขึ้นไปแล้วหรือกำลังจะเกิดขึ้นก็ได้ เช่น การเลือกตั้ง การประท้วงชุมนุม หรือการก่อจลาจล ซึ่งตัวอย่างที่เห็นได้ชัดก็คือปริมาณการตรวจพิจารณาอินเทอร์เน็ตที่เพิ่มขึ้นมากในช่วงเหตุการณ์อาหรับสปริง และยังมีเหตุผลอื่น ๆ สำหรับการตรวจพิจารณาอีก เช่น เหตุผลด้านลิขสิทธิ์ การหมิ่นประมาท การก่อกวน/ล่วงละเมิด หรือเพื่อปิดกั้นเนื้อหาลามกอนาจาร เป็นต้น
เสียงสนับสนุนหรือคัดค้านการตรวจพิจารณาอินเทอร์เน็ตก็แตกต่างกันออกไป จากผลการสำรวจ อินเทอร์เน็ตโซไซตี ประจำปี พ.ศ. 2555 (2012 Internet Society survey) พบว่าร้อยละ 71 ของผู้ตอบแบบสอบถามเห็นด้วยว่า "ควรมีรูปแบบการตรวจพิจารณาบางชนิดบนอินเทอร์เน็ต" และในผลสำรวจเดียวกันพบว่าร้อยละ 83 ของผู้ตอบแบบสอบถามเห็นด้วยว่า "ควรถือว่าการเข้าถึงอินเทอร์เน็ตเป็นสิทธิมนุษยชนขั้นพื้นฐานประการหนึ่ง" และร้อยละ 86 ของผู้ตอบแบบสอบถามยังเห็นด้วยว่า "ควรรับประกันให้มีเสรีภาพในการพูดบนอินเทอร์เน็ต" ซึ่งจากดัชนีเว็บไซต์โลก (GlobalWebIndex) พบว่าผู้ใช้งานทั่วโลกมากกว่า 400 ล้านคน ใช้เครือข่ายส่วนตัวเสมือนในการหลีกเลี่ยงการตรวจพิจารณาหรือเพื่อเพิ่มระดับความเป็นส่วนตัวให้มากขึ้น อย่างไรก็ตามเทคนิคหรืออุบายการหลีกเลี่ยงส่วนมากไม่เหมาะสมกับการใช้งานแบบวันต่อวัน
กล้วยเลือด
กล้วยเลือดหรือกล้วยมณี (blood banana; var. zebrina) เป็นสายพันธุ์หนึ่งของกล้วยป่า เป็นพืชพื้นเมืองในเกาะสุมาตรา ประเทศอินโดนีเซีย ใช้เป็นไม้ประดับ ใบมีรอยสีแดงคล้ำ ผลที่มีเมล็ดน้อยรับประทานได้
การจัดจำแนกและการตั้งชื่อ
กล้วยเลือดเป็นสายพันธุ์ย่อยของกล้วยป่า Musa acuminata เคยจัดจำแนกเป็นสปีชีส์ต่างหากในชื่อ  Musa zebrina and Musa sumatrana บางครั้งจัดจำแนกผิดพลาดเป็นพันธุ์ (cultivar)
กล้วยเลือดมีชื่อสามัญภาษาอังกฤษหลายชื่อ ได้แก่ Blood bananas red banana tree (บางครั้งจะสับสนกับ red banana ซึ่งเป็นชื่อสามัญของกล้วยพันธุ์หนึ่ง) seeded red banana, Sumatra ornamental banana และ maroon-variegated banana ภาษาสเปนเรียกว่า banano rojo ภาษาญี่ปุ่นเรียก ゼブリナバナナ (zeburina banana) และภาษาเวียดนามเรียก chuối kiểng
พัน บุนนาค
ท่านผู้หญิงพัน ลางแห่งสะกดว่า พรรณ์ (พ.ศ. 2364 – 21 มิถุนายน พ.ศ. 2430) เป็นภรรยาเอกคนหนึ่งของสมเด็จเจ้าพระยาบรมมหาศรีสุริยวงศ์ (ช่วง บุนนาค)
ประวัติ
ท่านผู้หญิงพันเกิดราว พ.ศ. 2364 เป็นธิดาของพระยาศรีอรรคราชนารถภักดี (เมือง) ต้นสกุลบุรานนท์ กับมารดาชื่อบัว และเป็นหลานสาวของเจ้าพระยาอรรคมหาเสนา (บุนนาค) ซึ่งสืบเชื้อสายจากเฉกอะหมัด ขุนนางแขกเจ้าเซ็นแต่ยุคกรุงเก่า ท่านสมรสกับสมเด็จเจ้าพระยาบรมมหาศรีสุริยวงศ์ (ช่วง บุนนาค) ซึ่งทั้งคู่เป็นลูกพี่ลูกน้องกัน แต่ไม่มีบุตรด้วยกัน ในงานเขียนของแอนนา ลีโอโนเวนส์ สตรีชาวสหราชอาณาจักร ซึ่งเข้ามาถวายงานเป็นพระอาจารย์ในราชสำนักสยาม ระหว่างปี พ.ศ. 2405-2410 ได้กล่าวถึงเรื่องการสมรสของทั้งคู่นี้ไว้ว่า "...เขาแต่งงานกับเธอหลังเลิกรากับคู่ชีวิตที่อยู่ร่วมกันมาหลายปี..." พระบาทสมเด็จพระจอมเกล้าเจ้าอยู่หัวทรงตั้งให้เธอเป็น ท่านผู้หญิง ท่านผู้หญิงพันมีน้องสาวร่วมอุทรคนหนึ่งชื่อ หยาด เป็นอดีตภรรยาของนายรักษ์ภูวนารถ (หยอด บุนนาค) หลังสามีถึงแก่กรรมจึงเข้ามาเป็นภรรยาอีกคนของสมเด็จเจ้าพระยาบรมมหาศรีสุริยวงศ์ร่วมกันกับท่านผู้หญิงพัน
แอนนา ลีโอโนเวนส์ อธิบายถึงบุคลิกลักษณะของท่านผู้หญิงพันไว้ว่า "คุณหญิงพันไม่ใช่ทั้งคนสวยหรือสง่างาม แต่เป็นแม่บ้านแม่เรือนและอารมณ์เย็นที่สุด ตอนเจอกันครั้งแรกเธอน่าจะอายุราว 40 ปี ตัวล่ำหนา ผิวคล้ำ เสน่ห์เดียวของเธอคือสายตากับวาจาที่อ่อนโยน...คุณหญิงพันรักดอกไม้เป็นชีวิตจิตใจซึ่งเธอถือว่าเป็นลูกรัก" และยังเป็นสตรีผู้มีอำนาจเบ็ดเสร็จในการควบคุมบรรดาอนุภรรยาของสมเด็จเจ้าพระยาบรมมหาศรีสุริยวงศ์ทุกคน "...สุภาพสตรีผู้มีอำนาจเบ็ดเสร็จในครัวเรือนท่านมหาเสนาบดีมีความปรานีต่อบรรดาสาวน้อยในฮาเร็มสามีเธอ เธอใส่ใจต่อความเป็นอยู่ของพวกนางอย่างฉันมิตรที่สุด ใช้ชีวิตอยู่ร่วมกับพวกนางอย่างผาสุกเหมือนแม่กับลูกสาว ต่างไว้เนื้อเชื่อใจกัน และมักแก้ต่างให้พวกนางกับสามี ผู้ที่เธอต้องอาศัยการโน้มน้าวเชิงบวกอย่างละเอียดรอบคอบ" และยังกล่าวอีกว่า ท่านผู้หญิงพันจัดการรับบุตรของสามีที่ไม่ยอมรับเพราะเป็นบุตรที่เกิดกับอดีตภรรยามาเป็นบุตรบุญธรรม ด้วยเกิดความเห็นอกเห็นใจในความผิดพลาดของภรรยาเก่า และทดแทนความรวดร้าวว่างเปล่าของตัวท่านเอง แอนนาชื่นชมอีกว่า ท่านผู้หญิงพันคือผู้ร้อยรัดความสัมพันธ์ระหว่างสามีกับบุตรในสายเลือด ที่แม้จะไม่ใช่บุตรแท้ ๆ ของท่านผู้หญิงก็ตาม อันเป็นสายใยความผูกพันที่ละเอียดอ่อนแต่ไม่เปราะบาง
ท่านผู้หญิงพันเคยกล่าวอุทานเชิงเยาะเย้ยว่า "โถพ่อคุณ พ่อจะอยู่ไปได้สักกี่วัน" กับพระบาทสมเด็จพระจุลจอมเกล้าเจ้าอยู่หัวซึ่งกำลังประชวรด้วยไข้ป่า ในงานพระราชพิธีสรงน้ำพระบรมศพพระบาทสมเด็จพระจอมเกล้าเจ้าอยู่หัว เพราะพระบาทสมเด็จพระจุลจอมเกล้าเจ้าอยู่หัวซึ่งทรงพระประชวรและเสียพระราชหฤทัยจนไม่สามารถเสด็จพระราชดำเนินด้วยพระองค์เอง เหตุที่ท่านผู้หญิงพันกล้ากล่าวกับเจ้านายชั้นสูงได้เช่นนี้ ส่วนหนึ่งเป็นเพราะพระบาทสมเด็จพระจุลจอมเกล้าเจ้าอยู่หัวยังไม่ทรงมีพระราชอำนาจเต็มที่ช่วงต้นรัชกาล
ท่านผู้หญิงพันมีความชราภาพ ถึงแก่กรรมเมื่อวันที่ 21 มิถุนายน พ.ศ. 2430 เมื่ออายุ 66 ปี (ราชกิจจานุเบกษาระบุว่าเมื่ออายุ 69 ปี) พระราชทานเพลิงศพ เมื่อวันที่ 25 เมษายน พ.ศ. 2440 ส่วนเรือนทรงจัตุรัสและครัวของท่านผู้หญิงพันถูกรื้อไปและได้แปรสภาพเป็นสถานศึกษาตามความประสงค์ของท่าน เพราะท่านไม่มีบุตร ปัจจุบันที่ดินบริเวณดังกล่าวเป็นที่ตั้งของมหาวิทยาลัยราชภัฏบ้านสมเด็จเจ้าพระยา
เจ้าหญิงช็องตาลแห่งออร์เลอ็อง
เจ้าหญิงช็องตาลแห่งออร์เลอ็อง (Her Royal Highness Princess Jeanne de Chantal Alice Clothilde Marie	of Orléans) ประสูติเมื่อวันที่ 9 มกราคม 2489 เป็นพระธิดาพระองค์ที่ 10 และ 6 ใน เจ้าชายอ็องรี เคานต์แห่งปารีส (พ.ศ. 2451–2542) และ เจ้าหญิงอีซาแบลแห่งออร์เลอ็อง-บรากังซา เป็นพระขนิษฐาใน เจ้าชายอ็องรี เคานต์แห่งปารีส พระปิตุจฉา (อาหญิง) ใน เจ้าชายฌ็อง เคานต์แห่งปารีส ทรงสืบเชื้อสายมาจาก จักรพรรดิเปดรูที่ 2 แห่งบราซิล
ท่าอากาศยานลอนดอนสแตนสเต็ด
ท่าอากาศยานลอนดอนสแตนสเต็ด (London Stansted Airport) ตั้งอยู่ที่เมืองอัตเติลฟอร์ด ในอัสเซัก ประเทศอังกฤษ ห่างจากตัวเมืองลอนดอนไปทางตะวันออกเฉียงเหนือประมาณ 48 กิโลเมตร (30 ไมล์)
พ.ศ. 983
พุทธศักราช 983 ตรงกับปี คริสต์ศักราช 440
Eurylister
Eurylister เป็นสกุลของด้วงที่อยู่ในวงศ์ Histeridae มีมากกว่า 40 สปีชีส์
สปีชีส์ในสกุล ได้แก่:
ที่นี่หมอชิต
รายการที่นี่..หมอชิต เป็นรายการโทรทัศน์ประเภททอล์คโชว์จัดแบบนอกสถานที่ ที่จะพาไปชมบ้านดารา พูดคุยกับบุคคลที่มีชื่อเสียง รวมไปถึงเบื้องหลังการถ่ายทำละคร ออกอากาศทางช่อง 7 ทุกคืนวันอาทิตย์ 22:30 - 23:55 น. ออกอากาศครั้งแรก 3 ตุลาคม พ.ศ. 2547 - 25 มีนาคม พ.ศ. 2561 ผลิตรายการโดย บริษัท ดีทอล์ค จำกัด มีพิธีกรสี่คน ดู๋ สัญญา คุณากร, ฑิฆัมพร ฤทธิ์ธาอภินันท์ (เชียร์), สมเกียรติ จันทร์พราหมณ์ (ลิง) และ วรนุช ภิรมย์ภักดี (นุ่น) เป็นรายการที่เน้น การพูดคุยแลกเปลี่ยนความคิดเห็น สัมผัสชีวิตจริงของเหล่าบรรดาแขกรับเชิญมากมาย พูดคุยกับ บุคคลที่มีชื่อเสียง สัมภาษณ์ บอกเล่าเรื่องราวชีวิต แนวทางการดำเนินชีวิต แนวคิดต่างๆในการดำรงชีวิต เหตุการณ์ต่างๆ ร่วมไปถึงเบื่องหลังการถ่ายทำละคร และ เรื่องราวอื่นๆอีกมากมาย ซึ่งจะมีรูปแบบรายการที่มีเนื้อหาสาระหลากหลายเรื่องราว อาทิเรื่องราวท่องเที่ยว, ข่าวสาร เรื่องราวของบุคคลในวงการบันเทิงไทย จัดรายการแบบถ่ายทำนอกสถานที่ ต่างๆทั่วทุกภาค ในแต่ละสัปดาห์ เรื่องราว แขกรับเชิญ ไม่ซ้ำกันเป็นรายการทั่วไปเหมาะสำหรับทุกเพศทุกวัย
กล้วยป่าสยาม
กล้วยป่าสยาม subsp. siamea) เป็นสายพันธุ์หนึ่งของกล้วยป่า พบตามธรรมชาติในไทย ลาว และกัมพูชา ในไทยพบในภาคเหนือ ภาคกลาง และภาคตะวันตก บางต้นหัวปลีนำมารับประทานได้ ผลสุกรสหวาน รับประทานได้แม้จะมีเมล็ดมาก ลักษณะพิเศษคือปลีมีสีฟ้าอมม่วงอมเหลืองและออกนวล
น้ำเหลือง
น้ำเหลือง (Lymph) คือของเหลวที่หมุนเวียนอยู่ในระบบน้ำเหลือง น้ำเหลืองเกิดขึ้นเมื่อสารน้ำแทรก (ของเหลวซึ่งมีอยู่ตามร่องของเนื้อเยื่อ ) มารวมกันผ่านหลอดน้ำเหลืองฝอย แล้วถูกส่งต่อผ่านท่อน้ำเหลืองไปยังต่อมน้ำเหลืองก่อนที่ในท้ายที่สุดจะถูกผสมรวมกับเลือดที่บริเวณหลอดเลือดดำใต้กระดูกไหปลาร้าซ้ายหรือขวา องค์ประกอบของน้ำเหลืองจึงเปลี่ยนแปลงไปเรื่อย ๆ ซึ่งทำให้เลือดและเซลล์ต่างๆสามารถแลกเปลี่ยนองค์ประกอบกับสารน้ำแทรก (ซึ่งมีคุณสมบัติคล้ายกับน้ำเลือดเพียงแต่ประกอบด้วยเซลล์เม็ดเลือดขาว) ในกระบวนการแลกเปลี่ยนองค์ประกอบ น้ำเหลืองจะคืนโปรตีนและสารน้ำแทรกส่วนเกินไปยังกระแสเลือด น้ำเหลืองอาจจับพาแบคทีเรียไปยังต่อมน้ำเหลืองเพื่อกำจัด เซลล์มะเร็งเนื้อร้ายอาจถูกจับพาโดยน้ำเหลืองได้เช่นเดียวกัน นอกจากนี้ น้ำเหลืองอาจจับพาไขมันจากทางเดินอาหารอีกด้วย
พ.ศ. 982
พุทธศักราช 982 ตรงกับปี คริสต์ศักราช 439
กีฬามหาวิทยาลัยโลกฤดูร้อน 1959
กีฬามหาวิทยาลัยโลกฤดูร้อน 1961 (1961 Summer Universiade) หรือการแข่งขันกีฬามหาวิทยาลัยโลกฤดูร้อนครั้งที่ 1 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ตูริน อิตาลี ระหว่างวันที่ 26 สิงหาคม ถึง 7 กันยายน พ.ศ. 2504
พาลาทีน ทอนซิล
พาลาทีนทอนซิล (palatine tonsil) หรือ faucial tonsil คือต่อมทอนซิลชนิดหนึ่งเป็นคู่และมีลักษณะวงรีพบได้ที่ด้านซ้ายและด้านขวาของคอหอยหลังช่องปาก (oropharynx) ที่ผิวอิสระของพาลาทีนทอนซิลจะพบเซลล์บุผิวที่เรียกว่า stratified squamous epithelium คลุมอยู่ ซึ่งเป็นเยื่อบุผิวชนิดเดียวกับที่คลุมอยู่บน lingual tonsil และที่เยื่อบุผิวนี้จะมีส่วนเว้าแทรกลงไปด้านในเรียกว่า crypt ซึ่งพบประมาณ 15 crypts และบริเวณรอบ ๆ crypt นี้ จะประกอบด้วย lymphoid nodule อยู่
ความพยายามลอบสังหารโรนัลด์ เรแกน
ความพยายามลอบสังหารเรแกน เกิดขึ้นเมื่อวันที่ 30 มีนาคม พ.ศ. 2524 เพียง 69 วันหลังโรนัลด์ เรแกนเข้ารับตำแหน่งประธานาธิบดีแห่งสหรัฐอเมริกา ขณะเดินทางออกจากการปราศรัยที่โรงแรมวอชิงตันฮิลตันในกรุงวอชิงตัน ดี.ซี. ประธานาธิบดีเรแกนและคนอื่นอีกสามคนถูกยิงได้รับบาดเจ็บโดย จอห์น ฮิงคลีย์ จูเนียร์ (John Hinckley, Jr.) เรแกนปอดทะลุ แต่การรักษาทางการแพทย์ในทันทีทำให้เขาฟื้นตัวอย่างรวดเร็ว ฮิงคลีย์ถูกตัดสินว่าไม่มีความผิดด้วยเหตุความวิกลจริต และยังถูกจำกัดอยู่ในสถานจิตเวชแห่งหนึ่ง
เหตุจูงใจเบื้องหลังการก่อเหตุดังกล่าวเกิดจากความหลงใหลของฮิงคลีย์ต่อนักแสดงหญิง โจดี ฟอสเตอร์ เขาเชื่อว่าหากเขากลายเป็นบุคคลแห่งชาติ เขาจะเท่าเทียมกับฟอสเตอร์ และเริ่มติดตามประธานาธิบดีจิมมี คาร์เตอร์ ก่อนหันความสนใจมายังโรนัลด์ เรแกน
เรแกนเป็นประธานาธิบดีสหรัฐอเมริกาคนแรกในตำแหน่งที่รอดชีวิตจากการถูกยิงในความพยายามลอบสังหาร
พ.ศ. 981
พุทธศักราช 981 ตรงกับปี คริสต์ศักราช 438
ยามาโตะ (จังหวัดคานางาวะ)
ยามาโตะ เป็นนครที่ตั้งอยู่ทางตอนกลางของจังหวัดคานางาวะ ประเทศญี่ปุ่น  ยามาโตะมีประชากรประมาณ 242,065 คน มีความหนานแน่นของประชากร 8,900 คนต่อตารางกิโลเมตร และมีขนาดพื้นที่ทั้งสิ้น 27.09 km2
กล้วยป่ามะละกา
กล้วยป่ามะละกา subsp. malaccensis) เป็นสายพันธุ์หนึ่งของกล้วยป่า พบตามธรรมชาติในคาบสมุทรมาเลย์และเกาะสุมาตรา เป็นบรรพบุรุษของกล้วยลาตุนดัน ในไทยพบในภาคใต้ ใบมีรอยฉีกขาด ลักษณะพิเศษคือปลีมีสีส้ม ปลายเครือทอดในแนวนอนแล้วโค้งลง
ดาวีเด ฟรัตเตซี
ดาวีเด ฟรัตเตซี (Davide Frattesi; เกิด 22 กันยายน ค.ศ. 1999) เป็นนักฟุตบอลอาชีพชาวอิตาลีที่เล่นตำแหน่งกองกลางให้กับอินเตอร์มิลาน โดยยืมมาจากซัสซูโอโลในเซเรียอาและทีมชาติอิตาลี
ซัสซูโอโล
เมื่อวันที่ 20 ธันวาคม ค.ศ. 2017 ฟรัตเตซีในวัย 18 ปีเปิดตัวในทีมชุดใหญ่ในเกมเยือนที่ออกไปแพ้อาตาลันตา 1–2 ในเกมโคปปาอิตาเลียรอบ 16 ทีมสุดท้าย มัตเตโอ โปลีตาโน ลงเล่นแทนที่เขาในนาทีที่ 74 ในฤดูกาลนั้นเขานั่งอยู่บนม้านั่งสำรองหลายนัดให้กับทีมชุดใหญ่ของซัสซูโอโล แต่เขาไม่ได้ลงสนาม
อินเตอร์มิลาน
ในวันศุกร์ที่ 7 กรกฎาคม 2023 ฟรัตเตซีเข้าร่วมทีมอินเตอร์มิลานด้วยสัญญายืมตัวตลอดฤดูกาลพร้อมออปชันซื้อขาด
ยามาตะ โนะ โอโรจิ
ยามาตะ โนะ โอโรจิ คือชื่อของจอมอสูรในตำนานเทพปกรณัมของญี่ปุ่นโบราณ
เมื่อคราที่อิซานางิ เทพบิดร และอิซานามิ เทพมารดร สร้างประเทศญี่ปุ่นขึ้นโดยการกวนน้ำทะเลนั้น ได้เกิดจอมอสูรขึ้นมาในยุคเดียวกันนั้นด้วย คือยามาตะ โนะ โอโรจิ
ยามาตะ โนะ โอโรจิ มีลักษณะเป็นงูขนาดใหญ่ ร่างกายของมันใหญ่ปานขุนเขา มีหัวแปดหัว (ด้วยเหตุนี้ จึงชื่อว่ายามาตะ หมายถึง แปดง่าม คือมีหัวทั้งแปด งอกออกมาจากง่ามทั้งแปด) และสามารถพ่นไฟได้
เมื่อยามาตะ โนะ โอโรจิ ปรากฏตัวขึ้น ไม่ว่าจะไปยังหมู่บ้านใดๆ ก็ตาม จะเกิดการสูญเสียทั้งชีวิตคน และสัตว์เป็นจำนวนมาก แต่ละหมู่บ้านที่ยามาตะ โนะ โอโรจิ จะผ่านไปนั้น จึงต้องคัดเลือกหญิงสาวมาสังเวยให้แก่ยามาตะ โนะ โอโรจิ เพื่อทำให้ยามาตะ โนะ โอโรจิ พึงพอใจ จะได้ไม่มาทำลายหมู่บ้าน
ขณะนั้น จอมเทพ ซูซาโนโอะ โนะ มิโคโตะ เทพแห่งวายุ น้องชายของเทพีอามาเทระสุ เทพีแห่งดวงอาทิตย์ ได้ออกเดินทางผจญภัยไปยังแคว้นต่างๆ เมื่อเดินทางมาถึงหมู่บ้านแห่งหนึ่ง ซึ่งขณะนั้น ได้มีการจัดเตรียมเครื่องสังเวย โดยหมู่บ้านนี้ เป็นหมู่บ้านที่ 8 ที่ยามาตะ โนะ โอโรจิ จะมาเยือน ซูซาโนโอะ ได้รู้ดังนั้น จึงอาสาที่จะปราบยามาตะ โนะ โอโรจิ เพื่อช่วยเหลือชาวบ้านให้พ้นภัย
ซูซาโนโอะ ได้เตรียมสุราไว้ด้วยกันแปดจอก และนำเอาหญิงสาวซ่อนไว้ด้านในสุด โดยให้เงาของหญิงสาวทาบทับสะท้อนลงไปในจอกสุราทั้งแปดจอกนั้น เมื่อยามาตะ โนะ โอโรจิมาถึงก็ไล่ดื่มสุราทีละจอกทีละจอก เพราะเห็นเงาของหญิงสาวนั้นสะท้อนอยู่ในเหล้าทุกจอก เมื่อดื่มครบแปดจอก ก็เกิดความเมามาย ซูซาโนโอะที่ซ่อนตัวอยู่เห็นว่าได้จังหวะเหมาะ จึงกระโจนออกจากที่ซ่อน แล้วใช้ดาบฟาดฟันงูยักษ์ยามาตะ โนะ โอโรจิจนหัวขาดหมดสิ้นทั้งแปดหัว และถูกสยบลงได้ในที่สุด
เมื่อยามาตะ โนะ โอโรจิถูกกำราบลงแล้ว ซุซาโนโอะได้เห็นว่าที่หางของยามาตะ โนะ โอโรจินั้นมีแสงเรืองรองส่องสว่างอยู่ จึงได้ตัดหางของยามาตะ โนะ โอโรจิออกดู และพบว่ามีดาบอยู่ในนั้น ดาบที่ซูซาโนโอะนำออกมาจากปลายหางของยามาตะ โนะ โอโรจิ มีชื่อว่าดาบคุซานางิ ซูซาโนโอะได้นำดาบนั้นมาครอบครองและนำไปถวายให้อามาเตราซุเพื่อขอขมาในภายหลัง
อำเภอเบญจลักษ์
เบญจลักษ์ [เบ็น-จะ-ลัก] เป็นอำเภอหนึ่งของจังหวัดศรีสะเกษ จัดตั้งขึ้นเป็นกิ่งอำเภอเมื่อวันที่ 31 พฤษภาคม พ.ศ. 2536 โดยแยกออกจากอำเภอกันทรลักษ์ ต่อมาเมื่อวันที่ 20 พฤศจิกายน พ.ศ. 2539 ได้มีประกาศพระราชกฤษฎีกายกฐานะเป็น อำเภอเบญจลักษ์
ที่ตั้งและอาณาเขต
อำเภอเบญจลักษ์มีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค
อำเภอเบญจลักษ์แบ่งเขตการปกครองย่อยออกเป็น 5 ตำบล 67 หมู่บ้าน ได้แก่
โรงเรียนประถม
โรงเรียนอนุบาลเบญจลักษ์
โรงเรียนบ้านหนองงูเหลือม(คุรุราษฎร์รัฐกิจโกศล)
เพจประจำอำเภอ
เพจเบญจลักษ์หน้าตาดี
บีเอซิตีฟลายเออร์
บีเอ ซิตีฟลายเออร์ (BA CityFlyer) เป็นสายการบินลูกของบริติช แอร์เวย์ ให้บริการเที่ยวบินภายในประเทศ และภาคพื้นทวีปยุโรป โดยมีท่าอากาศยานลอนดอนซิตีเป็นท่าอากาศยานหลัก
ฝูงบิน
บีเอ ซิตีฟลายเออร์ มีเครื่องบินประจำการอยู่ ณ มีนาคม พ.ศ. 2550 คือ
พ.ศ. 980
พุทธศักราช 980 ตรงกับปี คริสต์ศักราช 437
พ.ศ. 979
พุทธศักราช 979 ตรงกับปี คริสต์ศักราช 436
รถไฟใต้ดินวอชิงตัน สายสีเหลือง
รถไฟใต้ดินวอชิงตัน สายสีเหลือง เป็นเส้นทางรถไฟฟ้าในกรุงวอชิงตัน ดี.ซี. มีจำนวน 17 สถานี จาก สถานีฮันติงตัน ถึง สถานีฟอร์ตโทตเทน หรือสถานีกรีนเบลต์ในชั่วโมงเร่งด่วน รถไฟส่วนใหญ่จะเริ่มวิ่งที่ สถานีเมาต์เวอร์นันสแควร์ ในชั่วโมงเร่งด่วน